EkBass/fiwiki-20250220-pages-articles huggingface dataset:
Hassut jumalat

Hassut jumalat (The Gods Must Be Crazy) on Jamie Uysin tuottama, käsikirjoittama ja ohjaama botswanalais-eteläafrikkalainen komediaelokuva vuodelta 1980. Elokuvan miespääosaa näyttelee bušmanniheimoon kuuluva N!xau. Elokuvassa Coca-Cola-pullo putoaa lentokoneesta afrikkalaisheimon maille ja nostetaan heimon kulttiesineeksi, joka käynnistää absurdin tapahtumasarjan. Jacques Tatin vähäpuheista komiikkaa muistuttava elokuva sai 1980-luvulla maailmanlaajuista kulttisuosiota, ja sille tehtiin heikompana pidetty jatko- osa Hassut jumalat 2 (1989). Lisäksi 1990-luvun alussa tuotettiin Hongkongissa kolme epävirallista saman sarjan elokuvaa, joissa myös esitti pääosaa N!xau. Näitä elokuvia ei tiettävästi ole julkaistu Euroopassa eikä Amerikassa. ==Arvioita== Video-oppaassa vuodelta 1994 Bello Romano kutsui elokuvaa aseistariisuvaksi ja antoi sille kolme tähteä viidestä, mikä vastaa sanallista arviota ”hyvä”. Jatko-osa sai kaksi tähteä. ==Lähteet== ==Aiheesta muualla== * * Luokka:Vuoden 1980 elokuvat Luokka:Eteläafrikkalaiset elokuvat
Iso-Kisko

Iso-Kisko on järvi Lounais-Suomessa Iso-Kosken valuma-alueella. Se sijaitsee pääosin Salossa; järven kaakkoisin kulma sijaitsee Raaseporin alueella. Iso- Kiskon vedenlaatu on hyvä. Iso-Kiskon syvän pääaltaan itäosassa sijaitsee useiden saarien rypäs. Pääaltaan luoteisosasta kohti pohjoista ulottuu vesiväylä, jonka pohjoispäässä on matala Liipolanlahti. Kirkkojärvi sijaitsee Liipolanlahden länsipuolella, vesialueiden välissä on muutaman sadan metrin levyinen kannas. Fiskarin ruukkikylä sijaitsee muutaman kilometrin Iso- Kiskosta kaakkoon. Kiskon kirkonkylä puolestaan sijaitsee muutaman kilometrin Iso-Kiskosta pohjoiseen. Aroniityn metsäkirkko sijaitsee Liipolanlahden tuntumassa. Kirkko siunattiin käyttöön 11. elokuuta 2013. Selkeät kiveykset erottavat kirkon ympäröivästä luonnosta. == Lähteet == Luokka:Kirkkojärven alue Luokka:Kiskon järvet Luokka:Pohjan järvet
Zero Distance

__NOTOC__ Zero Distance on ruotsalaisen metalliyhtye Dark Tranquillityn EP- levy, joka julkaistiin Yhdysvalloissa 23. lokakuuta 2012 levymerkillä Century Media. Sen nimikkokappaleesta kuvattiin musiikkivideo. == Kappaleet == # # # # # == Kokoonpano == * Martin Henriksson – kitara * Anders Jivarp – rummut * Niklas Sundin – kitara * Mikael Stanne – laulu * Martin Brändström – kosketinsoitin * Daniel Antonsson – basso == Arvostelut == * Angry Metal Guy: Angry Metal Guy review * Metal Underground: Metal Underground review * Sputnikmusic: Sputnikmusic (Emeritus review) == Lähteet == == Aiheesta muualla == * Zero Distance Discogsissa * Luokka:Vuoden 2012 EP:t Luokka:Dark Tranquillityn albumit
Formazza

Formazza on kunta Pohjois-Italiassa Verbano-Cusio-Ossolan maakunnassa Piemonten alueella. Formazzan naapurikunnat ovat Baceno ja Premia sekä Sveitsin Ticinossa sijaitsevat Bedretto, Bosco/Gurin ja Cevio kuin myös sveitsiläiset, Valais’n kantonissa sijaitsevat Binn, Reckingen-Gluringen ja Ulrichen. == Lähteet == == Aiheesta muualla == Luokka:Verbano-Cusio-Ossolan maakunnan kunnat
Germagno

Germagno on kunta Pohjois-Italiassa Verbano-Cusio-Ossolan maakunnassa Piemonten alueella. Germagnon naapurikunnat ovat Casale Corte Cerro, Loreglia, Omegna ja Quarna Sopra. == Lähteet == Luokka:Verbano-Cusio-Ossolan maakunnan kunnat
Mergozzo

Mergozzo on kunta Pohjois-Italiassa Verbano-Cusio-Ossolan maakunnassa Piemonten alueella. Mergozzon naapurikunnat ovat Gravellona Toce, Ornavasso, Premosello-Chiovenda, San Bernardino Verbano ja Verbania. == Lähteet == == Aiheesta muualla == Luokka:Verbano-Cusio-Ossolan maakunnan kunnat
Marjatta Palasto

Aune Marjatta Palasto (oik. Kujasalo; s. 12. syyskuuta 1943 Brasov, Romania) on suomalainen taidemaalari ja kuvanveistäjä. Hän on tehnyt pronssi- ja marmoriveistoksia, joissa on tyylittelevää, herkkää ja realistista kauneutta.Facta 2001, Täydennysosa 1990, s. 390. WSOY 1990. Palasto on šakin naisten Suomen-mestari 1978 ja 1980.Shakki.net. Palaston puoliso on taidemaalari Matti Kujasalo, ja hänen isänsä oli suurlähettiläs Soini Palasto. == Lähteet == ==Aiheesta muualla== * Marjatta Palasto Kuvataiteilijamatrikkelissa. Luokka:Suomalaiset kuvanveistäjät Luokka:Suomalaiset shakinpelaajat Luokka:Vuonna 1943 syntyneet Luokka:Elävät henkilöt
Pate Mustajärven diskografia

Pate Mustajärvi on soolourallaan julkaissut 12 studioalbumia, joista kaksi on tribuuttialbumeita. Lisäksi häneltä on ilmestynyt neljä kokoelma-albumia sekä 33 singleä. Mustajärven muita yhtyeitä ovat Popeda ja Niskavuoren Aarnet, ja hän on vieraillut useiden artistien albumeilla sekä kokoelmilla. Studioalbumeista Nyt!, Lago Nero, Ikurin turbiini, Ollaan ihmisiksi ja Musta ovat cover-albumeita. == Soolotuotanto == === Studioalbumit === * * * * * * * * * * * *Teillä oli nimet, ja kerran te kuljitte täällä (2019) * Pelkkää Patee (2024) === Kokoelmat === * * * * === Singlet & EP:t === * ”Elämässä pitää olla runkkua” / ”Yhdessä itkien” (PIS 120, 1983) * ”Tuhkaa” / ”Onny” (PIS 133, 1984) * ”Lola” / ”Rakastellaan” (AUTOM 7, 1984) * Pate & Saara: ”Hei Paula” / ”Mä lähden stadiin” (PIS 154, 1985) * ”Synnyimme lähtemään” / ”Sen voi vain aavistaa” (PIS 186, 1986) * ”Donna Maria” / ”Taas iskee yö” (PIS 233, 1988) * ”Lui” / ”Meni niin, meni näin” (PIS 241, 1988) * ”Boulevard de la Madeleine” / ”Helvetistä taivaaseen (ja takaisin...)” (PIS 250, 1988) * ”Boulevard de la Madeleine” / ”Meni niin, meni näin” (AUTOM 15, 1988) * Pate & Costello: ”Cats” (CATPROMO 1, 1989) * Pate & Sielun Veljet: ”Meidän äiti imppaa” / ”Laiskotellen” (PIS 264, 1989) * ”Tarjoan kierroksen” / ”Vaikka paljain jaloin” (PIS 294, 1991) * ”Emmanuelle” / ”Sydän syrjällään” (AUTOM 25, 1995) * Pate Mustajärvi, Sakari Kuosmanen & Kiekkoleijonat '95: ”Sankarit (Radio-mix)” / ”Sankarit (Kiekkoleijonat eturivissä mix)” (AUTOM 26, 1995) * Pate Mustajärvi & Pesisboys: ”Voittokunnari” (AXRSCD 079, 1996) * ”Jukeboxin luona” (PSCD 96, 1998) * ”Pohjoisen mies” / ”Lempilaulu” (PSCD 101, 1998) * ”Kannu Vaakunaa” / ”Taivaan lintu” / ”Taivaan lintu (Radio edit)” (PSCD 145, 2000) * ”Ukkometso” (PSCD 164, 2000) * Virve Rosti & Pate: ”Paras mulle” (8573829642, 2000) * Mertsi & Pate: ”Kärmesmiehet” / ”Kärmesmiehet (jingle)” (PACDS 1, 2002) * Kun lähdet armeijaan” (PSCD 224, 2003) * ”Ajan päivin, ajan öin” (PSCD 249, 2005) * ”Viimeinen maitohammas” / ”Viimeinen maitohammas (safööri versio)” (PSCD 280, 2006) * Hannu Palo & Pate Mustajärvi: ”Neljäs mies” (2007) ”Kaksoiselämää” (PSCD 312, 2009) * ”Pienestä pitäen” (PSCD 314, 2009) * Reino Houseband feat. Pate Mustajärvi: ”Sydän on sinivalkoinen” (2011) * ”Patarouva ja ässähai” (2013) * ”Kauneuden valssi” (2013) * ”Pirunpolkka” (2013) * ”Parempaa elämää” (2014) * ”Ei luotu kestämään” (2015) *”Maarit ja Antero” (2019) *”Veljeni Anton” (2019) *”Oreno ani Anton” (2020) *”Älkää jättäkö” (2020) *”Elvis” (2021) *”Jos maailma on pystyssä huomenna” (2021) *”Balladi kafonneesta” (2021) *”2021” (EP, 2021) *”Lavarotat” (2021) *”Triathlon” (2022) *”Venkulan vappuaatto” (2023) *”Hei äijä” (2023) *”Päästä pahasta” (2024) *”Pirulle turpaan” (2024) *”Mä en muutu miksikään” (2024) == Popeda == :ks. Popedan diskografia == Niskavuoren Aarnet == * * == Lähteet == Diskografia Luokka:Diskografiat
Niskavuoren Aarnet

Niskavuoren Aarnet on Ilpo Hakalan, Jukka Leistin, Pate Mustajärven, Aku Syrjän, Roope Hurmalaisen ja Ari Kankaanpään muodostama suomalainen yhtye, joka yhdistää musiikin ja teatterin. Se on julkaissut kaksi studioalbumia. Bändi nousi lavalle tauon jälkeen 27.1.2013 Tampereen Työväen Teatterin TTT- Klubilla kahdeksannella revyyllään nimeltään Niskavuoren Aarnet Go Kotiin.http://www.tamperelainen.fi/artikkeli/92127-niskavuoren-aarnet- palaavat-kotiin Vuonna 2012 Niskavuoren Aarnet esittivät näytelmää ”Niskavuoren Aarnet Go kotiin”.Tampereen Työväen teatteri: Niskavuoren Aarnet Go kotiin == Diskografia == * * == Lähteet == Luokka:Suomalaiset yhtyeet
Stowa

pienoiskuva STOWA on Engelsbrandissa, Saksassa perustettu rannekellomerkki. Sen omistaa Jörg Schauer, joka omistaa myös Schauer-rannekellobrändin ja DUROWE-rannekellonvaraosabrändin.STOWA website FAQs == Lähteet == == Aiheesta muualla == * Yrityksen verkkosivusto * STOWA-keskustelufoorumi Luokka:Kellonvalmistajat Luokka:Saksalaiset teollisuusyritykset
Erkki Valtamäki

Erkki Johannes Valtamäki (s. 18. kesäkuuta 1950 Veteli) on suomalainen toimittaja, tietokirjailija ja poliitikko. Valtamäki on työskennellyt toimittajana MTV:n Uutisissa vuosina 1989–2000, Yleisradion TV-uutisissa ja Urheiluruudussa vuosina 2000–2006 ja Nelosen uutisissa vuosina 2006–2012. 13.8.1998 MTV:n Kymmenen Uutiset julkaisivat Valtamäen tekemän jutun koskien 11.8. pelattua Seinäjoen Maila-Jussit – Kankaanpään Maila -Superpesisottelua, jonka Valtamäki epäili olleen niin sanottu sopupeli. Jutusta käynnistyi sopupeliskandaali, josta tuomion sai lopulta 30 ihmistä. Valtamäki on toiminut Seinäjoen kaupunginvaltuustossa vuosina 2001–2008 Suomen Keskustan valtuutettuna ja vuodesta 2013 alkaen perussuomalaisten valtuutettuna. Valtamäki oli perussuomalaisten kansanedustajaehdokkaana eduskuntavaaleissa 2011, 2015 ja 2019 muttei tullut valituksi. Hän on kuulunut Etelä-Pohjanmaan liiton maakuntavaltuustoon vuodesta 2013 lähtien. Etelä-Pohjanmaan käräjäoikeus tuomitsi toukokuussa 2017 Valtamäen Facebook-kirjoituksesta 25 päiväsakkoon kiihottamisesta kansanryhmää vastaan. Käräjäoikeuden mukaan Valtamäki levitti Facebook-sivullaan "tyypillistä vihapuhetta". Valtamäki oli kirjoituksessaan panetellut ja solvannut irakilaisia maahanmuuttajia etnisen ja kansallisen alkuperän sekä uskonnon perusteella. == Teokset == * Valtamäki, Erkki & Heiskari, Ilkka: Seinäjoen Maila-Jussit: 75-vuotta Juhlakirja. Seinäjoki: Seinäjoen Maila-Jussit ry., 2007. ISBN 978-952-92-1881-3. * Valtamäki, Erkki: Polttolinjalla PYT, 2012. ISBN 978-952-286-071-2 * Valtamäki Erkki: Unisilmästä Riistavallille, Ilmajoen Metsästysseura 110 vuotta, 2015. ISBN 978-952-93-6309-4 * Valtamäki Erkki: Kivenkovaa yrittäjyyttä 50 vuotta, Maanrakennus Juho Krekola Oy, 2016. ISBN 978-952-93-7802-9 * Valtamäki Erkki: Suuri kelokaappaus, Yrittäjä Markku Heikkilä vastaan Suomen valtio, 2021. ISBM 978-952-94-4732-9 == Lähteet == Luokka:Seinäjoen kaupunginvaltuutetut Luokka:Elävät henkilöt Luokka:Vuonna 1950 syntyneet Luokka:Perussuomalaiset poliitikot Luokka:Suomen Keskustan poliitikot Luokka:Suomalaiset televisiotoimittajat Luokka:Ylen toimittajat Luokka:Suomalaiset urheilutoimittajat Luokka:Suomalaiset tietokirjailijat
Visso

Visso on kunta Italiassa Marchen alueella olevassa Maceratan maakunnassa. Kunta sijaitsee Monti Sibillinin kansallispuistossa vuorien ympäröivässä laaksossa. Vissossa on kapeita keskiaikaisia kujia ja taloja.Kunnan kotisivut Kolme voimakasta maanjäristystä, joista voimakkain oli 6,1 momenttimagnitudia, tuhosi Visson rakennuksia 26. lokakuuta 2016. Järistyksestä selvittiin kuitenkin ilman kuolonuhreja. ==Lähteet== ==Aiheesta muualla== Luokka:Maceratan maakunnan kunnat
Valtteri Pihlajamäki

Valtteri Pihlajamäki voi tarkoittaa seuraavia henkilöitä: *Valtteri Pihlajamäki, suomalainen jääkiekkoilija *Valtteri Pihlajamäki, suomalainen koripalloilija
Venäjänsaari

Venäjänsaari on Viipurinlahdella sijaitseva saari, joka aikaisemmin kuului Viipurin maalaiskunnan Alasommeen kylään. Nykyään se on osa Johanneksen eli Sovetskin kaupunkikuntaa. Noin 10 hehtaarin kokoinen Venäjänsaari sijaitsee Viipurinlahden itärannalla Lihaniemen koilliskärjen edustalla. Viipurin keskustaan saaresta on matkaa noin kuusi kilometriä. == Historia == Venäjänsaari tunnetaan vuonna 1913 valmistuneesta kauppaneuvos E. V. Sellgrenin jugend-huvilasta eli Villa Sellgrenistä, jonka on suunnitellut tunnettu viipurilainen arkkitehti Uno Ullberg. Hieman ennen Suomen sisällissodan alkua tammikuussa 1918 saarelle pakeni noin 500 suojeluskuntalaista, jotka olivat yrittäneet vallata Viipurin. Punaiset kuitenkin pakottivat heidät vetäytymään Viipurinlahden jäätä pitkin Venäjänsaarelle, jonne joukko saapui 23. tammikuuta 1918. Kauppaneuvos Sellgren luovutti saaren suojeluskuntalaisten käyttöön ja kolme päivää myöhemmin Venäjänsaaren retkikunnaksi kutsuttu ryhmä jatkoi kohti Viipurin pohjoispuolella sijaitsevaa Antreaa. Matkalla käytiin myös sisällissodan ensimmäinen taistelu Kämärän rautatieasemalla. Vuonna 1923 Uno Ullberg suunnitteli Villa Sellgrenin pihalle pystytetyn Venäjänsaaren retkikunnan muistomerkin. ==Nykytila== Villa Sellgrenin rakennukset ovat nykyisin venäläisen Sever-nimisen yhtiön omaisuutta. Yhtiön omistuksessa oleva maa-alue käsittää koko Venäjänsaaren ja merkittävän osan viereistä Lihaniemeä, yhteensä 108 hehtaaria. Yhtiö kuului presidentti Vladimir Putinin vanhalle ystävälle, vuonna 2015 kuolleelle Oleg Rudnoville, ja nykyisin sen arvellaan olevan Putinin käytössä.Venäläiskanava: Kauppaneuvos Sellgrenin jugend-huvila Viipurinlahdella on nykyään yksi Putinin lomapaikoista. Iltalehti 30.8.2017. == Lähteet == == Aiheesta muualla == * Jääkärimajuri Urho Sihvonen : Karjalan miesten nousu. Venäjänsaaren retki. Mukana olleen muistelmia, Hakkapeliitta, 28.01.1928, nro 5, s. 13, Kansalliskirjaston digitaaliset aineistot * Venäjänsaaren retken 20 vuotismuistoa juhlitaan tänään. Pari muistelmaa retkelle lähdöstä ja sen vaiheista, Helsingin Sanomat, 21.01.1938, nro 19, s. 8, Kansalliskirjaston digitaaliset aineistot Luokka:Viipurin maalaiskunta Luokka:Viipurinlahden saaret
Heinjoen rautatieasema

thumb|Heinjoen rautatieasema vuonna 2010. Heinjoen rautatieasema () on lakkautettu rautatieasema Viipurin piirissä Leningradin alueella Venäjällä. Rautatieaseman ympärillä sijaitseva maaseututaajama on Heinjoen asemanseutu (posjolok pri stantsii Veštševo). Ennen alueluovutuksia rautatieasema sijaitsi Heinjoen kunnan alueella Liimatta–Valkjärvi-radan varrella. ==Aiheesta muualla== Luokka:Viipurin piiri (Leningradin alue) Luokka:Heinjoki Luokka:Luovutettujen alueiden rautatieliikennepaikat Luokka:Venäjän rautatieliikennepaikat
Säterin piiri

Säterin piiri voi tarkoittaa seuraavia Ruotsin piirejä: * Säterin piiri (Länsi-Götanmaa), piiri Skövden kunnassa * Säterin piiri (Taalainmaa), piiri Säterin kunnassa Luokka:Ruotsin piirien täsmennyssivut
Live Wire/Blues Power

Live Wire/Blues Power on yhdysvaltalaisen blueskitaristin ja laulajan Albert Kingin vuonna 1968 julkaistu ensimmäinen livealbumi. Loput kappaleet nauhoituksesta julkaistiin myöhemmin vuonna 1990 Wednesday Night in San Francisco ja Thursday Night in San Francisco. == Kappaleet == === A-puoli === # # # === B-puoli === # * # # == Kokoonpano == * Albert King – kitara, laulu * Willie James Exon – kitara * James Washington – urut * Roosevelt Pointer – basso * Theotis Morgan – rummut == Arvostelut == * Allmusic: Allmusic review == Lähteet == * Live Wire/Blues Power discogs.com -sivustolla === Viitteet === Luokka:Vuoden 1968 konserttitallenteet Luokka:Albert Kingin albumit
Ihmisen äitilinjan haplotyyppi

Ihmisen äitilinjan haplotyyppi on mitokondrion DNA:sta määritelty ihmisen perimän tyyppi. Suomalaisten äitilinjan haplotyypit ovat tavallisimmin U5 ja H1. == Äitilinjan haplotyypit== thumb|right|Ihmisen äitilinjan haplotyyppien levittäytyminen maailmassa. Ihmisen äitilinjan haplotyyppien sukupuu van Ovenin ja myöhemmin julkaistun tutkimusten mukaan. *L (Mitokondrio-Eeva) **L0 **L1-6 ***L1 ***L2-6 ****L5 ****L2'3'4'6 *****L2 *****L3'4'6 ******L6 ******L3'4 *******L4 *******L3 ********M *********M8: CZ (C, Z) *********M9: E *********M12'G: G *********M29'Q: Q *********D ********N *********N1: I *********N2: W *********N9: Y *********A *********S *********X *********R **********R0 (FMKA pre-HV) ***********HV: (H, V) **********pre-JT or R2'JT ***********JT: (J, T) **********R9: F **********R11'B: B **********P **********U (aikaisemmin UK) ***********U8: K ********* O === Euroopan haploryhmät=== Haploryhmä Mahdollinen syntyaika Mahdollinen syntypaikka N 75 000 vuotta sitten Länsi-Aasia tai Intia R 70 000 vuotta sitten Länsi-Aasia tai Intia U 60 000 vuotta sitten Pohjois- ja Itä-Afrikka tai Intia (Etelä-Aasia) pre-JT 55 000 vuotta sitten Keski-itä JT 50 000 vuotta sitten Keski-itä U5 50 000 vuotta sitten Länsi-Aasia U6 50 000 vuotta sitten Pohjois-Afrikka U8 50 000 vuotta sitten Länsi-Aasia pre-HV 50 000 vuotta sitten Lähi-itä J 45 000 vuotta sitten Intia tai Lähi-itä tai Kaukasus HV 40 000 vuotta sitten Lähi-itä H Yli 35 000 vuotta sitten Länsi-Aasia X Yli 30 000 vuotta sitten Koillis- Eurooppa U5a1 30 000 vuotta sitten Eurooppa I 30 000 vuotta sitten Kaukasus tai Koillis-Eurooppa J1a 27 000 vuotta sitten Lähi-itä W 25 000 vuotta sitten Koillis-Eurooppa tai Luoteis-Aasia U4 25 000 vuotta sitten Keski-Aasia J1b 23 000 vuotta sitten Lähi-itä T 17 000 vuotta sitten Mesopotamia K 16 000 vuotta sitten Lähi-itä V 15 000 vuotta sitten Iberia, siirtynyt Skandinaviaan H1b 13 000 vuotta sitten Eurooppa K1 12 000 vuotta sitten Lähi-itä H3 10 000 vuotta sitten Länsi-Eurooppa (Espanja) == Lähteet == == Aiheesta muualla == Luokka: Ihmisen haploryhmän tyyppi
Wednesday Night in San Francisco

Live Wire/Blues Power on yhdysvaltalaisen blueskitaristin ja laulajan Albert Kingin vuonna 1990 julkaistu livealbumi. Samasta Fillmore Auditorium nauhoituksesta julkaistiin aiemmin levy Live Wire/Blues Power vuonna 1968. == Kappaleet == === A-puoli === # # # # === B-puoli === # * # # == Kokoonpano == * Albert King – kitara, laulu * Willie James Exon – kitara * James Washington – urut * Roosevelt Pointer – basso * Theotis Morgan – rummut == Arvostelut == * Allmusic: Allmusic review == Lähteet == * Wednesday Night in San Francisco discogs.com -sivustolla === Viitteet === Luokka:Vuoden 1990 konserttitallenteet Luokka:Albert Kingin albumit
Thursday Night in San Francisco

Live Wire/Blues Power on yhdysvaltalaisen blueskitaristin ja laulajan Albert Kingin vuonna 1990 julkaistu livealbumi. Samasta Fillmore Auditorium nauhoituksesta julkaistiin aiemmin levy Live Wire/Blues Power vuonna 1968. == Kappaleet == === A-puoli === # # # # # === B-puoli === # * # # # == Kokoonpano == * Albert King – kitara, laulu * Willie James Exon – kitara * James Washington – urut * Roosevelt Pointer – basso * Theotis Morgan – rummut == Arvostelut == * Allmusic: Allmusic review == Lähteet == * Thursday Night in San Francisco discogs.com -sivustolla === Viitteet === Luokka:Vuoden 1990 konserttitallenteet Luokka:Albert Kingin albumit
Pieni Koukkujärvi (Nokia)

Pieni Koukkujärvi eli Pikku-Koukkujärvi on Pirkanmaalla Nokialla Koukkujärven kaatopaikan läheisyydessä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Pieni Koukkujärvi on osa Laajanojan valuma-aluetta. == Maantietoa == Järven pituus on 250 metriä, leveys 100 metriä ja sen pinta-ala on 1,1 hehtaaria. Järvellä on kaksi järviallasta, joita erottavat kapea salmi ja pieni saari. Pohjoisaltaaseen laskee Koukkujärvestä kaksi suo-ojaa. Toiseen ojaan yhtyy vielä pienemmän lammen laskuoja. Eteläisestä altaasta lähtee itään järven oma laskuoja, joka on kaivettu Kirkaslammiin. Veden laskennallinen viipymä järvessä on 67 vuorokautta. Rantaviivan pituus on 850 metriä ja se on soistunutta metsää. Itärannoilla on hieman avosuota ja siellä sijaitsee retkeilymaja. == Natura 2000-alue == Sekä Koukkujärvi että Pieni Koukkujärvi kuuluvat Natura 2000-verkoston Kaakkurijärviin ja muodostavat siellä yhteisen enklaavin. == Vedenlaatu == Pienen Koukkujärven vedenlaatua on tutkittu ensimmäisen kerran vuonna 1975. Tässä kerrotaan vain vuoden 2000 tuloksista. Järven vedenväri on ruskea, sen humuspitoisuus on korkea ja vesi on erittäin hapanta. Nämä ominaisuudet ovat lievempinä tyypillisiä soistuneiden metsäalueiden järville. Näytteet otettiin kesällä 2000, jolloin happamuustaso on yleensä korkeampi kuin talvella. Siksi onkin mahdollista, että happamuutta on talvella kaloille liikaa. Järvi on vaarassa happamoitua pysyvästi, sillä puskurikykyä happamoitumista vastaan ei ole enää jäljellä. Veden ravinnepitoisuuksien mukaan järvi kuuluu karun ja lievästi rehevöityneen järven luokkien rajamaille. Vesi on hieman sameaa, mutta levää on vain hieman. Kesällä havaittu veden lämpötilakerrostuminen oli jättänyt alusveteen erittäin kylmää vettä. Veden happipitoisuus oli alhainen ja pohjan lähellä se oli loppumassa. Tämä mahdollisti ravinteiden liukenemisen sedimenteistä takaisin veteen, mikä näkyi alusveden korkeina ravinnepitoisuuksina. Tämän perusteella voidaan otaksua, että myös talvella esiintyy happitaloudessa häiriöitä. Järvi soveltuu virkistyskäyttöön vain välttävästi. == Historiaa == Vielä vuoden 1955 peruskartassa järven vedenpinta oli 70 senttimetriä korkeammalla kuin pohjoisen Koukkujärven. Kun järvi ojitettiin kiinni Koukkujärveen ja Kirkaslammiin, laski ”Pikku Koukkujärven” vedenpinta Koukkujärven tasolle. Vuoden 1975 kartassa vedenpinta oli laskenut vielä 10 senttimetriä alemmaksi kuin Koukkujärvellä. Nykyinen saari oli maatunut rantaan kiinni. Metsään oli nyt rakennettu tie ja järven eteläpuolelle oli perustettu Koukkujärven kaatopaikka. Järven itärannalla sijaitsi retkeilymajan rakennuksia. == Lähteet == == Aiheesta muualla == * Nokia: Natura-alueet Luokka:Pyhäjärven alue (Tampere) Luokka:Nokian järvet
Tuliholvin alla

Tuliholvin alla on satakuntalaisen, jatkosodan ensimmäisissä taisteluissa kaatuneen kirjailijan Eino Hosian vuonna 1940 ilmestynyt, talvisodasta kertova pääteos. Teos perustuu Hosian omiin kokemuksiin Jalkaväkirykmentti 61:n riveissä Taipaleen ja Vuosalmen taisteluissa. Kirjailija omisti teoksen Summan taistelussa helmikuussa 1940 kaatuneen veljensä muistolle.Vesa Karonen: Suomalaisen sotaromaanin perinne syntyi tuliholvin alla. Johdanto Tuliholvin alla -romaanin vuoden 2005 painokseen. Teos sai toisen palkinnon Kustannusosakeyhtiö Otavan ja yhdysvaltalaisen Prentice-Hall-kustannusliikkeen keväällä 1940 järjestämässä kilpailussa parhaasta talvisodan kuvauksesta. Ensimmäisen palkinnon sai Viljo Sarajan romaani Lunastettu maa ja kolmannen palkinnon Pentti Haanpään Korpisotaa. Teos alkaa talvisodan aikaisesta etulinjasta, mutta siinä on takautumia syksyn 1939 tapahtumiin Satakunnassa ja Helsingissä. Kirjallisuudentutkija Vesa Karonen sanoo teoksen aloittaneen suomalaisen sotakirjallisuuden perinteen, jossa pääasiaksi tulivat todenmukaisuus, realistinen kuvaustapa ja etulinjan rivimiehen näkökulma. Hosian teosta pidettiin realistisen kerronnan ihanteet omaksuneissa aikalaisarvosteluissa tyyliltään ”paisuttelevana”, lähinnä psykologiseen romantiikkaan kuuluvana. Teosta ylistivät muiden muassa Vilho Suomi Uudessa Suomessa ja Lauri Viljanen Helsingin Sanomissa. Kerronnassa on eksistentialismille ominaista viipyilevyyttä ja toisaalta myös kaunokirjallisen ilmaisun kautta syntyvää syvää paikan- ja olotilan tunnetta. Vuoden 2005 painoksessa romaaniin liitettiin venäläisen, sotavangiksi jääneen luutnantti Andrei Nitshikovin muistiinpanot, jotka oli jätetty pois teoksen alkuperäisestä painoksesta niiden ulkopoliittisen arkaluonteisuuden vuoksi. == Lähteet == Luokka:Romaanit toisesta maailmansodasta Luokka:Suomalaiset sotaromaanit Luokka:Vuoden 1940 kirjat
Sosialistinen työväenpuolue (Yhdysvallat)

Sosialistinen työväenpuolue () on vuonna 1938 perustettu, taustaltaan trotskilainen yhdysvaltalainen poliittinen puolue. Yhdysvaltojen vanhin trotskilainen järjestö oli vuonna 1928 syntynyt Communist League of America. Sen perustivat Yhdysvaltain kommunistisen puolueen entiset jäsenet, joiden joukossa olivat James P. Cannon ja Max Schachtman. Communist League sulautui 1930-luvun alussa A. J. Musten American Workers’ Partyyn. Vuonna 1936 trotskilaiset liittyivät Norman Thomasin sosialistipuolueeseen, mutta päättivät sittemmin perustaa oman puolueen. Sosialistisen työväenpuolueen historiaa ovat leimanneet ideologiset ristiriidat ja ryhmätaistelut. Schachtmanin johtama ryhmä erosi puolueesta jo kahden vuoden jälkeen ja 1950-luvun alussa se kutistui muutaman sadan jäsenen ryhmäksi. Vuonna 1941 puoluetta syytettiin ns. Smithin lain perusteella Yhdysvaltojen hallituksen väkivaltaisen kumoamisen kannattamisesta ja 12 sen jäsentä tuomittiin vankilaan. Sosialistisen työväenpuolueen merkitys on aina ollut vähäinen. 1960- ja 1970-luvun uusvasemmiston aikana se oli kuitenkin aktiivisesti mukana mustien ja naisten vapautusliikkeissä sekä sodanvastaisessa toiminnassa. Puolueen jäseninä on ollut tunnettuja kirjailijoita ja älymystön edustajia kuten Hal Draper, Irving Howe, C. L. R. James, Sidney Lens ja Staughton Lynd. 1980-luvulla puolue siirtyi yhä kauemmaksi alkuperäiseltä linjaltaan, eikä se enää pidä itseään trotskilaisena järjestönä. ==Lähteet== ==Aiheesta muualla== * Sosialistisen työväenpuolueen lehti The Militant Luokka:Trotskilaiset järjestöt Luokka:Yhdysvaltain puolueet
Raffinoosi

Raffinoosi eli melitoosi tai gossipoosi (C18H32O16) on oligosakkarideihin kuuluva orgaaninen yhdiste. Sitä esiintyy luonnossa useissa kasveissa. == Ominaisuudet == Huoneenlämpötilassa raffinoosi on väritöntä kiteistä ainetta. Yhdisteen rakenne koostuu kolmesta monosakkaridista galaktoosista, glukoosista ja fruktoosista, jotka ovat sitoutuneet toisiinsa glykosidisillä sidoksilla. Se on siis trisakkaridi. Yhdiste liukenee hyvin veteen ja lisäksi pyridiiniin sekä hieman etanoliin. Raffinoosi tunnetaan kidevedettömän muodon lisäksi myös kidevedellisenä pentahydraattina. Raffinoosi on optisesti aktiivinen yhdiste ja sen ominaiskiertokyky vesiliuoksessa on +105,2.James N. BeMiller: Carbohydrates, Kirk-Othmer Encyclopedia of Chemical Technology, John Wiley & Sons, New York, 2004. Viitattu 28.10.2016Frieder W. Lichtenthaler: Carbohydrates: Occurrence, Structures and Chemistry, Ullmann's Encyclopedia of Industrial Chemistry, John Wiley & Sons, New York, 2010. Viitattu 28.10.2016 == Biosynteesi ja biologinen rooli == Raffinoosia esiintyy useissa kasveissa ja se on sakkaroosin jälkeen toiseksi yleisin oligosakkaridi kasveissa. Sitä esiintyy vähäisessä määrin sokerijuurikkaassa (alle 0,005 %) ja enemmän palkokasveissa kuten soijapavuissa, herneissä ja pavuissa, puuvillan siemenissä, eukalyptuksissa sekä mannasaarnissa. Runsaimmin raffinoosia on juurissa, siemenissä ja lehdissä. Kasveissa raffinoosi on varastopolysakkaridi ja se myös lisää kasvien kylmänkestävyyttä. Kasvit muodostavat raffinoosia sakkaroosista ja galaktinolista ja tuotteena muodostuu lisäksi myo-inositolia. Tätä reaktiota katalysoi raffinoosisyntaasientsyymi. Raffinoosista muodostuu kasveissa myös muita oligosakkarideja, esimerkiksi stakyoosia. Eräät entsyymit kykenevät hydrolysoimaan raffinoosin. Invertaasi hydrolysoi sen melibioosiksi ja fruktoosiksi ja alfagalaktosidaasi muodostaa siitä galaktoosia ja sakkaroosia. Ihmisellä ei ole näitä entsyymejä, joten ihminen ei pysty metaboloimaan raffinoosia eikä käyttämään sitä hyödykseen. == Lähteet == == Aiheesta muualla == *Human Metabolome Database (HMDB): Raffinose *Kyoto Encyclopedia of Genes and Genomes (KEGG): Raffinose *ChemBlink: Raffinose *Liber Herbarum II: Luettelo raffinoosia sisältävistä kasveista Luokka:Hiilihydraatit
Filistealaisen kulttuurin Corinne Mamane -museo

Filistealaisen kulttuurin Corinne Mamane -museo (, ) on arkeologinen filistealaisten kulttuuria esittelevä museo Ashdodissa Israelissa. Museo on ainoa filistealaisten kulttuurille omistettu museo maailmassa. == Galleria == file:תצוגת הקבע עולמם של הפלשתים צילום אבישי פינקלשטיין .jpg| file:פעילות לכל המשפחה. צילום אילן ספרא.jpg| == Aiheesta muualla == * Corinne Mamane Museum of Philistine Culture Luokka:Israelin museot
Barbarella (elokuva)

Barbarella (Barbarella, the Queen of the Galaxy) on Roger Vadimin ohjaama ranskalais-italialainen elokuva vuodelta 1968. Se perustuu Jean-Claude Forestin Barbarella-sarjakuvaan. Elokuvassa Jane Fonda esittää 4000-luvun avaruusagenttia, joka seikkailee mitä erikoisimmissa paikoissa ja vaatteissa, välillä lähes ilmankin vaatteita. Vaatteet suunnitteli baskilais-ranskalainen muotitaiteilija Paco Rabanne.Eisner, Lisa & Alonso, Roman: Style; Man of Steel, Paco Rabannen laaja haastattelu, The New York Times 10.3.2002. Viitattu 4.4.2017. Elokuvan Pahaa Kuningatarta esitti Anita Pallenberg, joka tunnettiin parhaiten Rolling Stones yhtyeen kitaristin Keith Richardsin avovaimona. Elokuvan hullu tiedemies on nimeltään Durand Durand ja hänen innoittamana popyhtye Duran Duran on ottanut nimensä tästä elokuvasta. == Rooleissa == == Tuotanto == Elokuvan käsikirjoittajina toimi ohjaajan lisäksi seitsemän muuta miestä. == Arvioita == Video-oppaassa vuodelta 1994 elokuva sai kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * Luokka:Vuoden 1968 ranskalaiset elokuvat Luokka:Vuoden 1968 italialaiset elokuvat Luokka:Ranskalaiset tieteiselokuvat
Aimo Hallberg

Aimo Theodor Albinius Hallberg (1. maaliskuuta 1865 – 21. tammikuuta 1937)Kuka kukin oli (Viitattu 1.11.2018) oli kotkalainen pankinjohtaja. Ensimmäisen sortokauden aikana Hallberg toimi vastarintajärjestö Kagaalin Kotkan asiamiehenä. Valtiopäivillä 1905–1906 hänet valittiin porvarissäädyssä valtiovarainvaliokunnan jäseneksi. Aimo Hallbergin vanhemmat olivat tehtaanhoitaja Carl Johan Hallberg ja Amanda Theresia Björklund ja puoliso vuodesta 1897 Evy Wilhelmina Margareta Calonius (k. 1937). Hallberg kävi kadettikoulun 1887 ja toimi Uudenmaan l. tarkk'ampujapataljoonan upseerina 1887–1888, Suomen Yhdyspankin pääkonttorin virkailijana 1888–1890 ja pankin Hämeenlinnan konttorin apulaisjohtajana 1890–1895, Haminan konttorin apulaisjohtajana 1895–1896 ja Kotkan konttorin johtajana 1896–1919. PYP:n Kotkan konttorin johtaja hän oli 1919–1937 ja Kotkan anniskelu Oy:n toimitusjohtaja 1911–1917. Hallberg oli Kotkan kaupunginvaltuuston puheenjohtaja 1910–1912 ja 1914–1915. Hallberg oli aktiivinen toimija Suomen itsenäistymisvaiheessa. Hänestä tuli Sotilaskomitean jäsen vuonna 1916.Harri Korpisaari: Itsenäisen Suomen puolesta - Sotilaskomitea 1915-1918, s. 97, SKS 2009 Sotilaskomitean jäsenenä hänet valittiin syyskuussa 1917 komiteaan, joka käsitteli suojeluskuntien perustamiskysymystä. Käytännössä kyse oli asevelvollisuuslain valmistelukomiteasta.Anthony F. Upton: Vallankumous Suomessa 1917-1918, osa I, s. 213, Kirjayhtymä 1980 Hallberg toimi sisällissodassa 1918 Mannerheimin esikunnassa lyhytaikaisesti pääintendenttinä ja sen jälkeen everstiluutnanttina ylipäällikön erikoistehtävissä. ==Teokset== *Valkoisen Suomen yhteisrintamaa rakentamaan!! - Vanha isänmaanpuolustaja, Kotka : Suomen suojelusliitto, 1923. == Lähteet == Luokka:Suomen suuriruhtinaskunnan porvarissäädyn valtiopäivämiehet Luokka:Suomen sisällissodan valkoiset Luokka:Suomalaiset pankinjohtajat Luokka:Kotkan kaupunginvaltuutetut Luokka:Suomalaiset everstit Luokka:Jääkäriaktivismi Luokka:Vuonna 1865 syntyneet Luokka:Vuonna 1937 kuolleet
Taina Myllyharju

Taina Kaarina Myllyharju (s. 1. toukokuuta 1968 Rauma) on Tampereen taidemuseon ja Muumimuseon entinen johtaja, joka työskentelee nykyään Rauman taidemuseon museoamanuenssina. Hän on ollut mukana kehittämässä useita suomalaisia taidemuseoita. Myllyharju on valmistunut Turun yliopistosta filosofian maisteriksi vuonna 1995. Ensimmäisen virkansa hän sai Alajärveltä, missä hän työskenteli Nelimarkka-museon ensimmäisenä museolehtorina vuosina 1995–1998. Myllyharjulle kertyi kokemusta museotyön eri vaiheista, ja hän päätti opiskella myös johtamista voidakseen paremmin vaikuttaa asioihin. 1990-luvun lopulla hänestä tuli Suomen nuorin museonjohtaja, kun hänet valittiin johtamaan Salon taidemuseota (1998–2002). Myllyharju sai tehtäväkseen perustaa Salon vanhaan veturitalliin kokonaan uuden taidemuseon. Myöhemmin hän siirtyi johtamaan Oulun taidemuseota (2002–2007), jossa hänen työnsä keskittyi pitkälti henkilöstöasioiden hoitamiseen.Kuusi kuvaa taidemuseon johtaja Taina Myllyharjun elämästä (radio-ohjelma, kohdat 27:09–28:53 ja 37:59–39:20). Tampereella Myllyharju aloitti museonjohtajana vuonna 2008. Siellä hän huolehti Suomen toiseksi laajimmasta julkisesta taidekokoelmasta. Hänen johtajakaudellaan Tampereen taidemuseon uudesta museorakennuksesta järjestettiin kansainvälinen arkkitehtuurikilpailu ja Tampere-talon yhteyteen tehtiin Muumimuseo.Kuusi kuvaa taidemuseon johtaja Taina Myllyharjun elämästä (radio-ohjelma, kohta 40:38–41:35). Myllyharju jätti irtisanoutumisilmoituksen kesäkuussa 2022, ja hänen työnsä Tampereen kaupungin palveluksessa päättyi elokuun lopussa. Joulukuussa 2022 uutisoitiin, että hänet oli valittu Rauman taidemuseon museoamanuenssiksi. Myllyharju oli Suomen museoliiton hallituksen jäsen vuosina 2018–2021. == Lähteet == Luokka:Suomalaiset taidemuseonjohtajat Luokka:Vuonna 1968 syntyneet Luokka:Elävät henkilöt
Konson kulttuurimaisema

Konson kulttuurimaisema on 55 neliökilometrin laajuinen alue Konson lähistöllä Etiopian eteläosassa. Siihen sisältyy kivimuurien suojaamia kyliä ja pikkukaupunkeja, sekä jopa viiden metrin korkuisten kivipengerten avulla kukkulan rinteille rakennettuja peltoja ja kastelualtaita. Perinteisiin metsähautausmaihin on haudattu hengellisiä johtajia, joiden haudoille on veistetty puusta vainajaa muistuttavia patsaita. Alue on Unescon maailmanperintökohde vuodesta 2011. ==Lähteet== ==Aiheesta muualla== Luokka:Unescon maailmanperintökohteet Etiopiassa
Belle ja Sebastian

Belle ja Sebastian (Belle et Sébastien) on ranskalainen lasten televisiosarja vuodelta 1965. Kolmetoistaosaisessa sarjassa pieni orpopoika Sébastien seikkailee Ranskan Alpeilla pyreneittenkoira Bellen kanssa. Poika ja koira ovat syntyneet samana päivänä. Sarjan käsikirjoitti ja ohjasi Cécile Aubry oman kirjansa Belle et Sébastien pohjalta, ja Sébastieniä näyttelee hänen oma, tuolloin kuusivuotias poikansa Mehdi El Glaoui. Sarjan suosituksi tulleen tunnusmelodian ”L’Oiseau” (säv. Eric Demarsan) esittää kuitenkin toinen ranskalaispoika;Bande originale de Belle et Sébastien (1965) El Glaoui kertoi tämän aikuisiällä.Keskustelua televisiosarjasta "Belle et Sébastien" (1965), sisältää Mehdin lausunnon Laulu ”L’Oiseau” on suomeksi levytetty nimillä ”Lintu” (suom. Erland Sundqvist ja Hilkka Norkamo) ja ”Belle” (suom. Pertti Reponen).Belle ja Sebastian , Yle Muistikuvaputki 6.11.2007. Viitattu 28.10.2016.Äänitearkisto. Viitattu 28.10.2016. ==Juoni== Sebastian on romaninaisen orvoksi jäänyt poika, jonka on kasvattanut lammasfarmari César. Poika on löytänyt kaverikseen vuorilla harhailevan, väkivaltaiselta isännältään karanneen pyreneittenkoiran. == Rooleissa == ==Jatkosarjoja ja myöhempiä sovituksia== Vuonna 1968 sarjalle tehtiin samanpituinen jatkosarja Sébastien parmi les hommes, jossa poika on noin kahdeksanvuotias, on löytänyt biologisen isänsä ja asuu tämän ratsutilalla.Sébastien parmi les hommes, ina.fr-sivusto 27.9.2015. Viitattu 28.10.2016. Vuonna 1969 sai ensi-iltansa samanniminen pitkä näytelmäelokuva, jota esitettiin Suomenkin teattereissa vuonna 1974 nimellä Belle & Sebastien seikkailevat. Vuonna 1970 tehtiin kolmas sarja Sébastien et la Mary-Morgane, jossa poika on noin 12-vuotias ja hänet lähetetään Belle-koiran kuoltua viettämään kesälomaa kalastajasetänsä luona Normandiassa.Sébastien et la Mary-Morgane, Allocine.fr. Viitattu 28.10.2016. Vuonna 1981 tarinoiden pohjalta tuotettiin Japanissa animaatiosarja, joka julkaistiin Suomessa 3 × 95 minuutin VHS-videokasetteina nimellä Belle ja Sebastian 1–3. Vuonna 2013 tuli ensi-iltaan Nicolas Vanier’n ohjaama pitkä näytelmäelokuva pojan ja koiran tarinasta nimeltä Belle ja Sebastian.Avola, Pertti: Belle ja Sebastian on vanhanaikaisuudessaan viehättävä lastenelokuva, Helsingin Sanomien Nyt-liite 19.3.2015. Viitattu 28.10.2016. ==Lähteet== ==Aiheesta muualla== *Sarjan jaksojen alkutekstiosuus ina.fr-sivustolla Luokka: Ranskalaiset televisiosarjat Luokka: 1960-luvun televisiosarjat Luokka:Lastenohjelmat
Marko Laine (muusikko)

Marko Laine on suomalainen underground-konemuusikko, joka on julkaissut tekno- vinyyleitä. Levy-yhtiöinä ovat olleet esimerkiksi hollantilainen Djax-Up-Beats ja yhdysvaltalainen Drop Bass Network. 1990-luvulla Laine perusti Mind Records levykaupan, jolla oli liikkeitä Helsingissä ja Turussa. Mind Recordsin toiminta loppui, kun sen käyttämä eurooppalainen jakelija lopetti. Vuonna 2016 Laine perusti avasi uuden kaupan Helsingin Hämeentien Stidilään, joka tuo jälleen suomeen tyyliltään marginaalisempia tekno- ja house-levyjä Euroopasta. Kaupassa DJ:t soittavat levyjään ja se on tarkoitus toimia musiikkiharrastajien kohtaamispaikkana.NYT-lehden verkkosivut, 22.8.2016: "Hämeentien ravintolakompleksiin avautuu vinyylilevykauppa, joka keskittyy tekno- ja housemusiikkiin", http://nyt.fi/a1471833329269 Vuonna 1991 Laine oli perustamassa Suomen ensimmäisiä teknotapahtumien organisaattoriryhmiä F-Clef. YleX:n äänestykseen parhaasta suomalaisesta elektronisen musiikin kappaleesta valittiin vuonna 2016 ehdokkaiksi Marko Laineen kappaleet "Mosaic" ja "Read & Write" ja Kaktus -nimellä tehty "B1 Untitled" .Latvala, Jussi: "Nyt valitaan 100 suurta suomalaista konemusiikkikappaletta – osallistu YleX:n jättiäänestykseen", 25.10.2016, Ylen nettisivut, http://yle.fi/ylex/uutiset/nyt_valitaan_100_suurta_suomalaista_konemusiikkikappaletta__osallistu_ylexn_jattiaanestykseen/3-9249449 == Osittainen diskografia == * Mosaic (1996) * Shuffled (1996) * Above the Law (1997) * Cold (1997) * Drive EP (2000) * Kaktus (2005) * Station 7 / Vacation (2006) * MTL One (2006) * Get Things Done / Cybernetic Sputnik (2006) * Time to Say Goodbye (2006) * Raw EP (2016) ==Lähteet== luokka:Suomalaiset elektronisen musiikin artistit Luokka:Suomalaiset tekno-artistit Luokka:Suomalaiset DJ:t luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt
Pyhän Markuksen luterilainen seurakunta

Pyhän Markuksen luterilainen seurakunta on Suomen evankelisluterilaisen lähetyshiippakunnan seurakunta Helsingissä. Seurakunta perustettiin vuonna 2003, mutta taustalla oli Suomen Luther-säätiön vuonna 2000 alkanut messutoiminta. Seurakunta järjestää jumalanpalveluksensa Helsingin Adventtikirkon tiloissa. Pyhän Markuksen luterilaisen seurakunnan jäsenmäärä Vuosi Jäseniä Huomautus 2012 195 2013 206 Jumalanpalvelusyhteisöstä muodostui Lähetyshiippakunnan seurakunta. 2014 174 Espoon Pyhän Tuomaksen seurakunta itsenäistyi Markuksesta. 2015 200 2016 168 Vantaan Pyhän Kolminaisuuden luterilainen seurakunta itsenäistyi Markuksesta. == Katso myös == * Uskonto Helsingissä * Luettelo Suomen luterilaisista seurakunnista == Lähteet == Luokka:Suomen evankelisluterilainen lähetyshiippakunta Luokka:Helsingin seurakunnat
Pyhän Tuomaksen seurakunta

Pyhän Tuomaksen seurakunta on Suomen evankelisluterilaisen lähetyshiippakunnan seurakunta Espoossa. Seurakunta perustettiin vuonna 2013. Seurakunnan jumalanpalvelus vietetään sunnuntaisin Espoon kristillisen koulun tiloissa. Pyhän Tuomaksen seurakunnan jäsenmäärä Vuosi Jäseniä Huomautus 2014 64 Jumalanpalvelusyhteisöstä muodostui Lähetyshiippakunnan seurakunta sen itsenäistyessä Helsingin Pyhän Markuksen luterilaisesta seurakunnasta. 2015 76 2016 85 == Katso myös == * Uskonto Espoossa * Luettelo Suomen luterilaisista seurakunnista ==Lähteet== Luokka:Suomen evankelisluterilainen lähetyshiippakunta Luokka:Espoon seurakunnat
Pyhän Matteuksen luterilainen seurakunta

Pyhän Matteuksen luterilainen seurakunta on Suomen evankelisluterilaisen lähetyshiippakunnan seurakunta Hämeenlinnassa. Seurakunta perustettiin vuonna 2006, mutta taustalla oli Suomen Luther-säätiön Rengossa vuonna 2002 alkanut toiminta. == Historia == Seurakunnan toiminnan juuret ovat Rengossa syksyllä 2002 aloitetuissa jumalanpalveluksissa. 2. lokakuuta 2005 toiminta siirtyi Hämeenlinnan adventtikirkon tiloihin. 24. syyskuuta 2006 jumalanpalvelusväki muodostui seurakunnaksi. Vuonna 2008 seurakunnan pastorina toimi Antti Lehrbäck ja vuosina 2009-2010 Esko Murto. 5. syyskuuta 2010 lähtien on pastorina toiminut nykyinen pastori Markus Nieminen. == Toiminta == Seurakunnan päätoimintamuoto on sunnuntainen ehtoollisjumalanpalvelus, jonka saarnan aikana on pyhäkoulut pienille lapsille ja koululaisille. Seurakunta järjestää myös koululaisiltoja, nuorteniltoja, raamattupiirejä ja perhekahvilatoimintaa. Seurakunta toimii Hämeenlinnan lisäksi Hyvinkäällä. == Seurakunnan jäsenmäärä vuosittain == Vuosi Jäseniä Huomautus 2012 54 2013 54 Jumalanpalvelusyhteisöstä muodostui Lähetyshiippakunnan seurakunta. 2014 88 2015 88 2016 89 2017 91 ==Lähteet== Luokka:Suomen evankelisluterilainen lähetyshiippakunta Luokka:Hämeenlinnan seurakunnat
Sakkeuksen seurakunta

Sakkeuksen seurakunta on Suomen evankelisluterilaisen lähetyshiippakunnan seurakunta Porissa. Seurakunnan toiminta alkoi vuonna 2007. Seurakunnan jumalanpalvelukset järjestetään Suomen Vapaakirkon tiloissa. Sakkeuksen seurakunnan jäsenmäärä Vuosi Jäseniä Huomautus 2012 140 2013 151 Jumalanpalvelusyhteisöstä muodostui Lähetyshiippakunnan seurakunta. 2014 151 2015 154 2016 155 == Lähteet == Luokka:Suomen evankelisluterilainen lähetyshiippakunta Luokka:Porin seurakunnat
Simeonin seurakunta

Simeonin seurakunta on Suomen evankelisluterilaisen lähetyshiippakunnan vuonna 2013 perustettu seurakunta Oulaisessa. Seurakunta järjestää jumalanpalveluksensa Oulaisten helluntaiseurakunnan Kaaritemppelissä. Simeonin seurakunnan jäsenmäärä Vuosi Jäseniä Huomautus 2013 28 Jumalanpalvelusyhteisöstä muodostui Lähetyshiippakunnan seurakunta. 2014 30 2015 31 2016 32 2022 34 == Lähteet == Luokka:Suomen evankelisluterilainen lähetyshiippakunta Luokka:Oulainen
Luukkaan luterilainen seurakunta

Luukkaan luterilainen seurakunta on Suomen evankelisluterilaisen lähetyshiippakunnan seurakunta Seinäjoella. Seurakunta perustettiin 2006, mutta messuja alettiin viettää 2005. Seurakunta järjestää jumalanpalveluksensa Seinäjoen adventtikirkon tiloissa. == Historia == Vuonna 2005 joukko eteläpohjalaisia kutsui Suomen Luther-säätiön aloittamaan jumalanpalvelusten toimittamisen Seinäjoella. Vuonna 2006 näihin jumalanpalveluksiin kokoutunut joukko järjestäytyi nimellä Luukas-yhteisö ja liittyi Luther-säätiön jumalanpalvelusyhteisöjen joukkoon. Vuonna 2007 yhteisö sai oman pastorin, minkä myötä alkoivat jokasunnuntaiset jumalanpalvelukset. Vuodesta 2011 alkaen seurakunta alkoi pitää säännöllisiä jumalanpalveluksia myös Vaasassa. 2013 yhteisöstä tuli tuolloin perustetun Suomen evankelisluterilaisen lähetyshiippakunnan jäsenseurakunta.. Tuolloin Seinäjoen jumalanpalveluksissa kävi säännöllisesti 80–100 henkeä, Vaasassa 35–50. Samana vuonna 1. joulukuuta järjestäytyi Vaasassa jumalanpalveluksiin kokoontunut joukko itsenäiseksi Mikaelin seurakunnaksi.. Maaliskuussa 2017 seurakunta alkoi viettää Seinäjoella kahta jumalanpalvelusta joka sunnuntai, sillä tilat olivat käyneet liian pieniksi jatkuvasti kasvaneelle jumalanpalvelusväelle. == Toiminta == Seurakunnan toiminnan keskiössä ovat viikoittaiset jumalanpalvelukset, joita on joka sunnuntai kaksi, klo 11 ja klo 16. Ne järjestetään Seinäjoen adventtiseurakunnan tiloissa. Muuta säännöllistä toimintaa ovat ainakin miesten ja naisten illat sekä raamattupiiri. == Seurakunnan jäsenmäärä vuosittain == Luukkaan luterilaisen seurakunnan jäsenmäärä Vuosi Jäseniä Huomautus 2012 112 2013 117 Jumalanpalvelusyhteisöstä muodostui Lähetyshiippakunnan seurakunta. 2014 125 2015 133 2016 137 2017 149 2018 158 2019 164 2020</ref 148 == Lähteet == == Aiheesta muualla == * Seurakunnan kotisivut Luokka:Suomen evankelisluterilainen lähetyshiippakunta Luokka:Seinäjoen seurakunnat
Bănderitsa

Bănderitsa Бъндерица Bănderitsa Бъндерица Paikkakunta: Bansko, Bulgaria Talviurheilukeskus: Banskoski Vuori: Todorka Rinneluokitus: Musta Yläasema: 2 530 m Ala-asema: 1 598 m Korkeusero: 932 m Pituus: 4 860 m Keskijyrkkyys: 19,2 % Hissi Hissi Hissi: Bănderitsa 1, Bănderitsa 2 Tyyppi: 4-hengen tuolihissi Kapasiteetti: 2 000 henkilöä/h Ala- asema: 1 598 m Väliasema: 2 229 m Yläasema: 2 530 m Miehet Miehet Super-G Super-G Lähtö: 2 215 m Maali: 1 615 m Korkeusero: 600 m Pituus: 1 750 m Keskijyrkkyys: 34,3 % Suurpujottelu Suurpujottelu Lähtö: 2 060 m Maali: 1 610 m Korkeusero: 450 m Pituus: 1 271 m Keskijyrkkyys: 35,4 % 1\. MC-kilpailu: 18.2.2012 Pujottelu Pujottelu Lähtö: 1 830 m Maali: 1 610 m Korkeusero: 220 m Pituus: 656 m Keskijyrkkyys: 33,5 % 1\. MC-kilpailu: 27.2.2011 Naiset Naiset Syöksylasku Syöksylasku Lähtö: 2 415 m Maali: 1 615 m Korkeusero: 800 m Pituus: 2 404 m Keskijyrkkyys: 33,3 % 1\. MC-kilpailu: 27.2.2009 Super-G Super-G Lähtö: 2 215 m Maali: 1 615 m Korkeusero: 600 m Pituus: 1 730 m Keskijyrkkyys: 34,7 % 1\. MC-kilpailu: 1.3.2009 Pujottelu Pujottelu Lähtö: 1 815 m Maali: 1 605 m Korkeusero: 210 m Lumilautailu Lumilautailu Parisuurpujottelu Parisuurpujottelu Lähtö: 1 750 m Maali: 1 610 m Korkeusero: 140 m Pituus: 500 m Keskijyrkkyys: 28 % 1\. MC-kilpailu: 3.2.2017 Paripujottelu Paripujottelu Lähtö: 1 715 m Maali: 1 610 m Korkeusero: 105 m Pituus: 320 m Keskijyrkkyys: 32,8 % 1\. MC-kilpailu: 21.1.2023 Marc Girardelli Marc Girardelli Paikkakunta: Bansko, Bulgaria Talviurheilukeskus: Banskoski Vuori: Todorka Rinneluokitus: Punainen Yläasema: 2 530 m Ala-asema: 2 229 m Korkeusero: 301 m Pituus: 2 390 m Keskijyrkkyys: 12,6 % Hissi: Bănderitsa 2 Tomba Томба Tomba Томба Paikkakunta: Bansko, Bulgaria Talviurheilukeskus: Banskoski Vuori: Todorka Rinneluokitus: Musta Yläasema: 2 229 m Ala-asema: 1 598 m Korkeusero: 631 m Pituus: 2 470 m Keskijyrkkyys: 25,5 % Hissi: Bănderitsa 1 Bănderitsa () on laskettelurinne Banskoskin talviurheilukeskuksessa Banskossa Bulgariassa. Bănderitsa on yhdistelmärinne, sen yläosa on nimeltään Marc Girardelli ja alaosa Tomba. Bănderitsassa on järjestetty alppihiihdon maailmancupin osakilpuiluita miehille ja naisille 2000-luvulla sekä lumilautailun maailmancupin parisuurpujottelukilpailuja vuosina 2017 ja 2018. Lisäksi viereisellä Tomba’s sleeve -rinteellä on järjestetty lumilautacrossin maailmancupin osakilpailuita. == Lähteet == * Banskoski banskoski.com * Ski map – Banskoski banskoski.com * Lifts and ski slopes – Banskoski banskoski.com * FIS Ski World Cup Bansko 2019 banskoski.com * Results – Bansko fis-ski.com * Snowboard Results – Bansko fis-ski.com Luokka:Bulgarian laskettelurinteet Luokka:Alppihiihdon maailmancupin rinteet Luokka:Blagoevgradin alue
Jesajan luterilainen seurakunta

Jesajan luterilainen seurakunta on Suomen evankelisluterilaisen lähetyshiippakunnan seurakunta Jyväskylässä. Jyväskylässä alettiin viettää jumalanpalveluksia vuonna 2008 ja seurakunta järjestäytyi vuonna 2011. Seurakunta pitää jumalanpalveluksensa Jyvälän kansanopiston rakennuksessa. Aiemmin se piti ne Jyväskylän adventtikirkossa. Jesajan luterilaisen seurakunnan jäsenmäärä Vuosi Jäseniä Huomautus 2012 17 2013 21 Jumalanpalvelusyhteisöstä muodostui Lähetyshiippakunnan seurakunta. 2014 28 2015 28 2016 40 == Katso myös == * Uskonto Jyväskylässä * Luettelo Suomen luterilaisista seurakunnista == Lähteet == Luokka:Suomen evankelisluterilainen lähetyshiippakunta Luokka:Jyväskylän seurakunnat
Samuelin luterilainen seurakunta

Samuelin luterilainen seurakunta on Suomen evankelisluterilaisen lähetyshiippakunnan vuonna 2003 toimintansa aloittanut seurakunta Lahdessa. Vuodesta 2008 sen jumalanpalvelukset on järjestetty Lahden Adventtikirkon tiloissa. Samuelin luterilaisen seurakunnan jäsenmäärä Vuosi Jäseniä Huomautus 2012 25 2013 41 Jumalanpalvelusyhteisöstä muodostui Lähetyshiippakunnan seurakunta. 2014 43 2015 40 2016 38 == Lähteet == Luokka:Suomen evankelisluterilainen lähetyshiippakunta Luokka:Lahden seurakunnat
Pyhän Johanneksen luterilainen seurakunta

Pyhän Johanneksen luterilainen seurakunta on Suomen evankelisluterilaisen lähetyshiippakunnan seurakunta Tampereella. Seurakunnan toiminta alkoi vuonna 2004 ja vuonna 2005 se järjestäytyi nimellä Johannes-yhteisö. Vuodesta 2009 lähtien seurakunnan messut on vietetty Tampereen Adventtikirkossa. Pyhän Matteuksen luterilaisen seurakunnan jäsenmäärä Vuosi Jäseniä Huomautus 2012 91 2013 91 Jumalanpalvelusyhteisöstä muodostui Lähetyshiippakunnan seurakunta. 2014 87 2015 84 2016 87 == Katso myös == * Uskonto Tampereella * Luettelo Suomen luterilaisista seurakunnista == Lähteet == Luokka:Suomen evankelisluterilainen lähetyshiippakunta Luokka:Tampereen seurakunnat
Danielin luterilainen seurakunta

Danielin luterilainen seurakunta on Suomen evankelisluterilaisen lähetyshiippakunnan 2012 perustettu seurakunta Iisalmella. Sen taustalla on Suomen Luther-säätiön vuonna 2009 alkanut toiminta. Danielin luterilaisen seurakunnan jäsenmäärä Vuosi Jäseniä Huomautus 2012 11 2013 10 Jumalanpalvelusyhteisöstä muodostui Lähetyshiippakunnan seurakunta. 2014 12 2015 15 2016 16 == Lähteet == Luokka:Suomen evankelisluterilainen lähetyshiippakunta Luokka:Iisalmen seurakunnat